CELEX: 32022D0540
Language: fi
Date: 2022-04-01 00:00:00
Title: Komission täytäntöönpanopäätös (EU) 2022/540, annettu 1 päivänä huhtikuuta 2022, Euroopan parlamentin ja neuvoston asetuksen (EU) 2019/1753 2 artiklan nojalla kansainvälistä rekisteröintiä koskevina hakemuksina esitettävien Euroopan parlamentin ja neuvoston asetuksen (EU) 2019/787 mukaisesti suojattujen maantieteellisten merkintöjen luettelosta

5.4.2022   
               
               
                  FI
               
               
                  Euroopan unionin virallinen lehti
               
               
                  L 106/15
               
            
         KOMISSION TÄYTÄNTÖÖNPANOPÄÄTÖS (EU) 2022/540,
         annettu 1 päivänä huhtikuuta 2022,
         Euroopan parlamentin ja neuvoston asetuksen (EU) 2019/1753 2 artiklan nojalla kansainvälistä rekisteröintiä koskevina hakemuksina esitettävien Euroopan parlamentin ja neuvoston asetuksen (EU) 2019/787 mukaisesti suojattujen maantieteellisten merkintöjen luettelosta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin toimesta sen liityttyä alkuperänimityksistä ja maantieteellisistä merkinnöistä tehdyn Lissabonin sopimuksen Geneven asiakirjaan 23 päivänä lokakuuta 2019 annetun Euroopan parlamentin ja neuvoston asetuksen (EU) 2019/1753 (1) ja erityisesti sen 2 artiklan 3 kohdan,
         sekä katsoo seuraavaa:
         
                     (1)
                  
                  
                     Alkuperänimityksistä ja maantieteellisistä merkinnöistä tehdyn Lissabonin sopimuksen Geneven asiakirja (2), jäljempänä ’Geneven asiakirja’, on kansainvälinen sopimus, jonka nojalla sopimuspuolet ottavat käyttöön alkuperänimitysten ja maantieteellisten merkintöjen vastavuoroisen suojan järjestelmän.
                  
               
                     (2)
                  
                  
                     Unionin liittymisestä Geneven asiakirjaan annetun neuvoston päätöksen (EU) 2019/1754 (3) jälkeen unioni talletti Geneven asiakirjaan liittymisasiakirjan 26 päivänä marraskuuta 2019. Unionin liittyminen Geneven asiakirjaan tuli voimaan 26 päivänä helmikuuta 2020. Koska unioni oli viides Geneven asiakirjaan liittynyt sopimuspuoli, Geneven asiakirja tuli voimaan Geneven asiakirjan 29 artiklan 2 kohdan mukaisesti samana päivänä.
                  
               
                     (3)
                  
                  
                     Geneven asiakirjan 5 artiklan 1 ja 2 kohdan mukaisesti kunkin Geneven asiakirjan sopimuspuolen toimivaltaiset viranomaiset voivat jättää alkuperänimityksen tai maantieteellisen merkinnän kansainvälistä rekisteröintiä koskevan hakemuksen Maailman henkisen omaisuuden järjestön kansainväliselle toimistolle, joka rekisteröi sen kansainväliseen rekisteriin. Geneven asiakirjan 9 artiklan mukaisesti muut sopimuspuolet voivat erityisen selvitysmenettelyn jälkeen päättää, suojaavatko ne lopulta kyseisen alkuperänimityksen tai maantieteellisen merkinnän alueellaan.
                  
               
                     (4)
                  
                  
                     Asetuksen (EU) 2019/1753 1 artiklan 2 kohdan mukaisesti kyseistä asetusta ja sen nojalla annettuja säädöksiä sovellettaessa ilmaisu ’maantieteelliset merkinnät’ kattaa Euroopan parlamentin ja neuvoston asetuksessa (EU) 2019/787 (4) tarkoitetut maantieteelliset merkinnät.
                  
               
                     (5)
                  
                  
                     Asetuksen (EU) 2019/1753 2 artiklan 1 kohdan mukaisesti komissiolla on unionin toimivaltaisena viranomaisena valtuudet esittää unionin alkuperänimitysten ja maantieteellisten merkintöjen kansainvälistä rekisteröintiä koskevat hakemukset kansainväliselle toimistolle unionin liittyessä Geneven asiakirjaan ja sen jälkeen säännöllisesti.
                  
               
                     (6)
                  
                  
                     Jäsenvaltiot lähettivät komissiolle lokakuun ja marraskuun 2021 välisenä aikana asetuksen (EU) 2019/1753 2 artiklan 2 kohdan mukaisesti kolme pyyntöä kirjata kansainväliseen rekisteriin sellaiset maantieteelliset merkinnät, jotka ovat peräisin niiden alueelta ja jotka on suojattu asetuksen (EU) 2019/787 mukaisesti.
                  
               
                     (7)
                  
                  
                     Nimistä, jotka on suojattu asetuksen (EU) 2019/787 mukaisesti maantieteellisenä merkintänä, olisi esitettävä kansainväliseen rekisteriin hakemukset rekisteröinnistä maantieteellisinä merkintöinä.
                  
               
                     (8)
                  
                  
                     Sen vuoksi olisi jäsenvaltioiden komissiolle esittämien pyyntöjen perusteella vahvistettava luettelo niistä maantieteellisistä merkinnöistä, jotka ovat peräisin jäsenvaltioiden alueelta ja jotka on suojattu unionissa asetuksen (EU) 2019/787 mukaisesti, joista olisi jätettävä hakemukset maantieteellisten merkintöjen kansainvälistä rekisteröintiä varten.
                  
               
                     (9)
                  
                  
                     Tässä päätöksessä säädetyt toimenpiteet ovat tislattujen alkoholijuomien komitean lausunnon mukaiset,
                  
               ON PÄÄTTÄNYT SEURAAVAA:
         
            Ainoa artikla
            Tämän päätöksen liitteessä vahvistetaan luettelo maantieteellisistä merkinnöistä, jotka on suojattu asetuksen (EU) 2019/787 mukaisesti ja joista komissio jättää kansainvälistä rekisteröintiä koskevat hakemukset.
         
         
            Tehty Brysselissä 1 päivänä huhtikuuta 2022.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 271, 24.10.2019, s. 1.
         
            (2)  EUVL L 271, 24.10.2019, s. 15.
         
            (3)  Neuvoston päätös (EU) 2019/1754, annettu 7 päivänä lokakuuta 2019, Euroopan unionin liittymisestä alkuperänimityksistä ja maantieteellisistä merkinnöistä tehdyn Lissabonin sopimuksen Geneven asiakirjaan (EUVL L 271, 24.10.2019, s. 12).
         
            (4)  Euroopan parlamentin ja neuvoston asetus (EU) 2019/787, annettu 17 päivänä huhtikuuta 2019, tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta (EUVL L 130, 17.5.2019, s. 1).
      
      
         
            LIITE
            Luettelo asetuksen (EU) 2019/787 mukaisesti unionissa suojatuista maantieteellisistä merkinnöistä (maantieteelliset merkinnät), joista jätetään kansainvälistä rekisteröintiä koskevat hakemukset asetuksen (EU) 2019/1753 2 artiklan nojalla
            Bulgaria
            
                        —
                     
                     
                        Стралджанска Мускатова ракия / Мускатова ракия от Стралджа / Straldjanska Muscatova rakya / Muscatova rakya from Straldja (MM)
                     
                  
                        —
                     
                     
                        Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol (MM)
                     
                  Kreikka
            
                        —
                     
                     
                        Τσίπουρο Τυρνάβου / Tsipouro of Tyrnavos (MM)